動物學上有觀察到羣動（flocking）嘅現象，指當一大拃嘅動物個體一齊鬱嗰時，每隻都會按周圍啲同伴嘅位置決定「跟住落嚟要點鬱」，同時佢身邊嘅同伴又會用同樣嘅方法決定要點鬱，最後成班動物一齊鬱（個體之間嘅互動）形成個整體上嘅姿態（整體特性）－例子可以睇嚇昆蟲、魚類同雀鳥成羣一齊遊或者飛嗰陣，成個羣會形成有規律嘅形狀。